Okresná prokuratúra Prešov 
Masarykova 16, 080 97 Prešov 	

Sp. zn. : 1 Pv 211/12/7707	Prešov, 3.4.2014
EEČ : 2-58-284-2014

U Z N E S E N I E

Trestná vec:	obvinený XXXXX  
Prečin:	Ohrozenie pod vplyvom návykovej látky podľa § 289 odsek 3 písmeno c Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Prešov
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 26.7.2012, spisová značka 1 Pv 211/12/7707, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
že dňa 03. 03. 2012 v čase o 03.15 hod. v obci Demjata viedol s hladinou najmenej  0,88 mg/l alkoholu v krvi, osobné motorové vozidlo značky Mazda, EBČ PO-697DR na rovnom úseku cesty vedenie vozidla nezvládol, prešiel vpravo mimo vozovku, kde narazil do oplotenia rodinného domu č. 4 a následne sa prevrátil, pričom XXXXX, nar. 08. 04. 1993 utrpel zlomeninu vonkajšieho okraja  a prednej steny pravej očnice s posunom úlomkov, zlomeninu Le Fort I. vpravo, zlomeninu Le Fort II. vľavo, zlomeninu líce-čelustného komplexu vľavo s posunom úlomkov a bázy očnice, podvrtnutie krčnej chrbtice, mnohopočetné rezné rany oboch strán čela, rezné rany vonkajšej plochy oboch ušníc, dve rezné rany  za pravou ušnicou, rezné rany chrbta oboch rúk s dobou liečenia a práceneschopnosťou od 03. 03.2012  do 23. 04. 2012.

Uznesením prokurátora Okresnej prokuratúry XXXXX zo dňa 26.7.2012, spisová značka 1 Pv 211/12/7707, bola určená obvinenému skúšobná doba v trvaní 18 mesiacov.
Odôvodnenie:
Uznesením Okresnej prokuratúry XXXXX sp. zn. 1 Pv 211/2012 zo dňa  20. 07. 2012, ktoré nadobudlo právoplatnosť dňa 06. 08. 2012, bolo trestné stíhanie proti obvinenému XXXXX, za prečin ohrozenia pod vplyvom návykovej látky podľa § 289 ods. 3 písm. c) Trestného zákona podmienečne zastavené a bola mu určená skúšobná doba v trvaní 18 (osemnásť) mesiacov. Skúšobná doba uplynula dňa 06. 02. 2014.

	Podľa § 217 ods. 1 veta prvá Trestného poriadku č. 301/2005 Z. z., ak obvinený v priebehu skúšobnej doby viedol riadny život, splnil povinnosť nahradiť škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil.

	Po uplynutí skúšobnej doby boli probačným a mediačným úradníkom Okresného súdu v Prešove vyžiadané správy o povesti obvinenej osoby z miesta bydliska, obvodného úradu a príslušného Obvodného oddelenia PZ a bol aktualizovaný odpis registra trestov. Z týchto materiálov bolo zistené, že obvinená osoba viedla počas skúšobnej doby podmienečného zastavenia trestného stíhania riadny život a nedopustila sa žiadneho protiprávneho konania.

	Vzhľadom na uvedené skutočnosti bolo potrebné rozhodnúť o tom, že sa obvinený XXXXX osvedčil v skúšobnej dobe podmienečného zastavenia trestného stíhania, uloženej uznesením Okresnej prokuratúry XXXXX sp. zn.             1 Pv 211/2012 zo dňa 20. 07. 2012 a preto bolo rozhodnuté tak, ako je to uvedené vo výrokovej časti tohto rozhodnutia. 

	V zmysle § 217 ods. 4 Trestného poriadku č. 301/2005 Z. z. po nadobudnutí právoplatnosti tohto rozhodnutia nastávajú účinky zastavenia trestného stíhania [§ 9 ods. 1 písm. e)].

Poučenie:
Proti tomuto uzneseniu je prípustná sťažnosť, ktorú možno podať do 3 (troch) dní odo dňa oznámenia na Okresnú prokuratúru XXXXX.
Sťažnosť má odkladný účinok.

Mgr. Michal Petrík
prokurátor